Tasik Kenyir

Tasik Kenyir yang terletak di hulu Sungai Kenyir, Terengganu merupakan tasik terbesar yang pernah dibina oleh manusia untuk menjana kuasa elektrik di Asia Tenggara. Tasik ini seluas 260 km persegi dan mengandungi 340 pulau kecil.

Semenjak kewujudan empangan di sini, kawasan sekitarnya terutama Kuala Berang telah mula dikenali oleh orang ramai baik dari dalam mahupun luar negeri. Tasik ini merupakan tempat pelancongan popular di Terengganu semenjak kewujudannya. Ia siap dibina pada 1988.

Tasik Kenyir telah menenggelamkan beberapa buah kampung dan juga hutan. Banyak haiwan liar telah diselamatkan semasa pembinaan empangan ini. Pembinaan empangan ini telah mewujudkan pulangan ekonomi kepada penduduknya yang majoritinya ialah petani. Secara tidak langsung, penduduk di sini dapat menaikkan taraf sosial masing-masing. Kedatangan pelancong ke sini yang terkenal dengan houseboat dan jagung manisnya telah menaikkan nama bandar Kuala Berang di mata pihak luar yang sebelum ini dikenali sebagai 'bandar mati'.

Pelbagai usaha di pertingkatkan dalam usaha memperkenalkan Tasik Kenyir di peringkat yang lebih tinggi.

Pulau Herba merupakan salah satu pulau yang terdapat di Tasik Kenyir. Pulau Herba mempunyai kira-kira 26 ribu pokok herba. Manakala bagi penggemar fotografi, Air Terjun Lasir merupakan tempat yang menjanjikan pelbagai landskap serta flora dan fauna yang indah untuk dirakam. Air terjun yang terdapat di sekitar Tasik Kenyir ini juga merupakan tarikan utama perlancongan. woshememe

Ikan Naga 
Pada 28 Jun 2008, Timbalan Menteri Pertanian dan Industri Asas Tani Datuk Rohani Abdul Karim  mendapat maklumat bahawa tasik ini mempunyai ikan Naga merah/Arapaima Gigas yang beratnya 30 dan 50 kilogram. Ikan yang berasal dari Amerika Selatan mungkin dilepaskan di tasik buatan manusia ini. Tasik kenyir ketika ini sedang dibangunkan untuk menjadi zon bebas cukai bagi wilayah timur.

Anugerah
pada 31 Mei 2023, dalam mesyuarat Jawatankuasa Geopark yang dipengerusikan oleh Timbalan Ketua Setiausaha Kementerian Sumber Asli, Alam Sekitar dan Perubahan Iklim, Abdul Wahid Abu Salim di Putrajaya, telah mengiktiraf Tasik Kenyir, sebagai Geopark Kebangsaan, yang Bernama Kenyir Geopark, yang diumumkan oleh Pengerusi Jawatankuasa pelancongan, Kebudayaan dan Teknologi Digital negeri, Ariffin Deraman , dan juga diketahui bahawa Usaha menjadikan Kenyir sebagai geopark bermula pada tahun 2015, Bagaimanapun pelbagai halangan terpaksa dilalui sebelum mendapat pengiktirafan itu , lalu pihak Pengerusi Jawatankuasa pelancongan, Kebudayaan dan Teknologi Digital negeri berkata  dan beliau juga berkata  , dan pihak Pengarah Unit Perancang Ekonomi negeri, Datuk Tun Ahmad Faisal Tun Abdul Razak berkata  .

Rujukan

Lihat Juga
 Kenyir Geopark

Pautan luar 

 Tasik Kenyir - laman web utama  
 GoKenyir - Pakej Percutian Tasik Kenyir
 Kenyir Eco - Penyedia Percutian Kenyir
 Tasik Kenyir diisytihar sebagai Geopark Kebangsaan
 Tasik Kenyir is now a national geopark
 Tasik Kenyir diiktiraf sebagai Geopark Kebangsaan
 Tasik Kenyir Kini Diisytihar Geopark Kebangsaan

Terengganu
Kenyir
Kenyir